สโมสรฟุตบอลไทยฮอนด้า

สโมสรฟุตบอลไทยฮอนด้า หรือเดิมคือ "สมาคมกีฬาไทยฮอนด้า" เป็น สโมสรฟุตบอลในประเทศไทย ตั้งอยู่ที่ เขตมีนบุรี กรุงเทพมหานคร ปัจจุบันลงแข่งขันในระดับ ไทยลีก 2 และใช้ สนามกีฬาเฉลิมพระเกียรติ 72 พรรษา เขตมีนบุรี เป็นสนามเหย้า

โดยผลงานของสโมสร สามารถทำผลงานเลื่อนชั้น 4 ครั้ง จาก ฟุตบอลถ้วยพระราชทาน ติดต่อกัน ตั้งแต่ปี 2545 - 2548 โดยเริ่มจากการได้ตำแหน่งรองชนะเลิศ ถ้วย ง ปี 2545, ชนะเลิศ ถ้วย ค ปี 2546 ,ชนะเลิศ ถ้วย ข ปี 2547 และได้ตำแหน่งรองชนะเลิศ ดิวิชั่น 1 ปี 2548 ทำให้ได้ลงทำการแข่งขันในระดับ ไทยลีก และเป็นสโมสรฟุตบอลแรกในกลุ่มบริษัทอุตสาหกรรมยานยนต์ ที่ได้เลื่อนชั้นขึ้นมาแข่งขันในลีกสูงสุดของประเทศไทย

ปัจจุบันดำเนินการบริหารโดย บจก.พญาอินทรี ลาดกระบัง ซึ่งเป็นบริษัทลูกของ บจก.ไทยฮอนด้า แมนูแฟคเจอริ่ง มีที่ตั้งอยู่ใน นิคมอุตสาหกรรมลาดกระบัง โดยฐานผู้สนับสนุนของสโมสร ส่วนใหญ่อยู่ในกลุ่มพนักงานของ บริษัทไทยฮอนด้าฯ และในเขตนิคมอุตสาหกรรมลาดกระบัง

บริษัท ไทยฮอนด้า แมนูแฟคเจอริ่ง จำกัด ได้เริ่มส่งทีมฟุตบอลเข้าร่วมแข่งขันชิงถ้วยฟุตบอลอุตสาหกรรมสมุทรปราการ ครั้งแรก เมื่อปี 2514 โดยเริ่มจากการรวมตัวกันของพนักงานเอง และ ในปี 2543 จึงได้จัดตั้งเป็นชมรมฟุตบอลไทยฮอนด้าอย่างเป็นทางการ ชมรมฟุตบอลไทยฮอนด้า มีกิจกรรมหลัก 2 ประการ คือและในปี 2543 จึงได้จัดตั้งเป็นชมรมฟุตบอลไทยฮอนด้าอย่างเป็นทางการ และเริ่มต้นส่งทีมเข้าร่วมการแข่งขันของ สมาคมฟุตบอลแห่งประเทศไทย ในพระบรมราชูปถัมภ์ โดยส่งทีมเข้าร่วมการแข่งขัน ถ้วย ง และได้จัดตั้งเป็น "สมาคมกีฬาไทยฮอนด้า" โดยมีวัตถุประสงค์คือต่อมาในปี 2545 สโมสรได้ตำแหน่งรองชนะเลิศ และสามารถเลื่อนชั้นไปถึง ไทยลีก ได้ปีต่อปีภายในเวลา 4 ปีนับตั้งแต่ ปี 2545 - 2548 (รองชนะเลิศ ถ้วย ง ปี 2545, ชนะเลิศ ถ้วย ค ปี 2546 ,ชนะเลิศ ถ้วย ข ปี 2547 และได้ตำแหน่งรองชนะเลิศ ดิวิชั่น 1 ปี 2548) และกลายเป็นสโมสรจากกลุ่มอุตสาหกรรมยานยนต์สโมสรแรกที่ได้ลงแข่งขันใน ไทยลีก โดยมี ชวลิต ไวทยานนท์ เป็นผู้จัดการทีม และได้อดีตนักฟุตบอลทีมชาติไทยอย่าง เฉลิมวุฒิ สง่าพล และ พิชัย คงศรี เป็นทีมงานผู้ฝึกสอน แต่ผลงานของสโมสร กลับไม่ดีอย่างที่คิด โดยจบอันดับในโซนท้ายตารางสองปีติดต่อกัน และตกชั้นใน ไทยลีก ปี 2550

ในช่วงสองปีแรกหลังการตกชั้นจากลีกสูงสุด ผลงานของสโมสรไม่ดีหนัก โดยใน ดิวิชั่น 1 ปี 2551 สโมสรจบฤดูกาลด้วยอันดับที่ 13 จาก 16 ซึ่งตกชั้น แต่ในปีถัดมา (ฤดูกาล 2552) ทางสมาคมฟุตบอลแห่งประเทศไทยฯ มีมติหาสโมสรแทน สโมสรธนาคารกรุงเทพ ที่ไม่ได้ส่งทีมเข้าแข่งขัน สโมสรเลยได้สิทธิอีกครั้งในการอยู่รอด ซึ่งก็เพลย์ออฟ ชนะ สโมสรนครสวรรค์ เอฟซี แต่ผลงานของสโมสรก็ยังไม่ดีขึ้น จนตกชั้นใน ดิวิชั่น 1 ปี 2554 ซึ่งในระหว่างนั้น มีนักฟุตบอลหลายๆคน ได้ลงเล่นให้กับสโมสร เช่น ปกเกล้า อนันต์

ขณะเดียวกัน ในปี 2553 ทางสโมสรก็ได้มีการเปลื่ยนแปลงตราสัญลักษณ์ของสโมสรที่ใช้มาตั้งแต่ก่อตั้ง เป็นรูป "วิงมาร์ค" มาสื่อความหมายถึงแบรนด์ฮอนด้า ซึ่งนำมารวมกับรูป "วิหคเพลิง" เป็นการสื่อความหมายถึงความมีพลังอันกล้าแกร่ง เป็นอมตะ นิรันดร ไม่มีวันตาย รวมไปถึงเปลื่ยนฉายาของสโมสรเป็น "พญาอินทรี"

หลังจากที่ตกชั้นลงมาสู่ ไทยลีก ดิวิชัน 2 ในปี พ.ศ. 2554 ไทยฮอนด้าต้องใช้เวลาถึง 3 ปี ก็สามารถกลับมาเลื่อนชั้นขึ้นสู่ ไทยลีก ดิวิชัน 1 ภายใต้การคุมทีมของ Masami Taki โดยมีประธานสโมสรคือ วิน บุญห้อย และ อดิเรก ไกรเทพ เป็นผู้จัดการทีม ทำให้ปีต่อมา ในวันที่ 22 มกราคม 2558 ทางบริษัท ไทยฮอนด้า แมนูแฟคเจอริ่ง จำกัด ได้จดทะเบียนกับกรมธุรกิจการค้าจัดตั้งบริษัทนิติบุคคลเพื่อทำหน้าที่บริหารสโมสรฟุตบอลไทยฮอนด้าในนาม บริษัท พญาอินทรี ลาดกระบัง จำกัด และได้แต่งตั้ง ศิริศักดิ์ ยอดญาติไทย มาเป็นหัวหน้าผู้ฝึกสอนแทน Masami Taki ที่จะทำหน้าที่เป็น ผู้อำนวยการเทคนิคของสโมสร และ สโมสรในปีนั้น สามารถเลื่อนชั้นสู่ ไทยลีกได้สำเร็จ และ ได้ตำแหน่งชนะเลิศ ใน ฤดูกาล 2559

"ตั้งแต่ปี พ.ศ. 2548 ถึงปัจจุบัน"